**ברכת ראש הישיבה - הרב חיים סבתו**

ברכות חמות לעמיתי קרן רובינסון ולתומכיה.

לפני שלש שנים יזמו ראשי הישיבה ומשפחת רובינסון תכנית מיוחדת להכשרת אברכים גדולי תורה המעורים בבעיות השעה והחברה.

המטרה הייתה שילוב בין גדלות בתורה לבין מעורבות בחיי מדינת ישראל והעולם היהודי.

התכנית מחייבת לחשוף את עמיתי התוכנית לא לפוסקים ראשונים ואחרונים בלבד, אלא גם לבעיות השעה המתעוררות ומתחדשות בחברה ובטכנולוגיה.

ב"ה עמדנו בייעדי התוכנית ואף יותר ממה שציפינו.

נבחרו אברכים עמלי תורה ומתמידים. במשך השנה קיימנו ימי עיון מרוכזים קבועים ממיטב המרצים. דיינים חשובים, מומחים בתחומי רפואה, משפט וטכנולוגיה.

אבי המשפחה יקירנו שלדון רובינסון זיכרונו לברכה הקים את בית המדרש וחותמו טבוע על הלימוד של מאות אברכים ובחורים המתחנכים לתורה ויראת שמיים ומידות נעלות.

בני המשפחה הקימו את הקרן המסייעת להצמיח תלמידי חכמים הערניים לשאלות הדור והשעה ורכשו כלים להתמודדות ראויה.

תודתנו לתמיכה של ידידינו היקרים מקימי הקרן זו השנה השלישית, ותקוותנו שהקרן תתבסס ואף תתרחב להגדיל תורה ולהאדירה.

בברכת התורה

חיים סבתו

**ברכת ראש הישיבה - הרב יצחק שילת**

ישיבתנו, ישיבת "ברכת משה" במעלה אדומים, הוקמה בסייעתא דשמיא לפני למעלה מארבעים שנה באזור גבעות שומם בין ירושלים לים המלח. מאז ועד היום הפך המקום לחבל ארץ פורח ביישובים יהודיים, שבמרכזו עיר ואם בישראל, מעלה אדומים, שבה קרוב לחמישים אלף תושבים כ"י.

מטרותיה העיקריות של הישיבה מאז היווסדה, ובע"ה לשנים הבאות עלינו לטובה, להעמיד חיל גדול של תלמידי חכמים ובני תורה, אשר ישנו לטובה את פני החברה הישראלית, יאירו אותה באור תורה, בחכמה ובמעשה, בעצה ובתושיה, ברוח ובחומר, והכל מתוך הלימוד והערכים אשר הם סופגים בישיבה.

צורכי עמך מרובים. אנו שואפים להעמיד מנהיגים רוחניים בעלי רמה גבוהה, מרביצי תורה בישראל, הקשובים לבעיות הדור בארץ ובתפוצות, וכן אנשים אשר יתפסו מקום משמעותי בכל שדרות החיים החברתיים, הכלכליים וכו', ויתרמו לעם ישראל מחכמתם, מרצונם הטוב ומחינוכם התורני.

פנינו אל העתיד בע"ה. יש לנו תוכניות להעצמת תלמידי הישיבה ולהכוונתם למילוי המשימות הנ"ל ביתר שאת וביתר עוז, ולשם יישומן נזדקק לעזרתם של נדיבי עם, אשר רואים לעצמם זכות להשתתף בהגשמת המטרות הללו. בע"ה נפתחו בראש חודש אלול תשע"ח שתי תכניות חדשות בישיבה: האחת – תכנית ללימודי דיינות בהדרכת הרב אריה כ"ץ, והאחרת – תוכנית תורת המדינה, בהדרכת הרב עוז בלומן. בכל אחת מהן כמנין תלמידים מצטיינים.

תבורכו מן השמים בשנה טובה מאושרת ומוצלחת.

 **הישיבה והתכנית**

ישיבת ההסדר "ברכת משה" נוסדה בשנת 1977 במדבר יהודה בתוך היישוב החדש "מעלה אדומים", ע"י הרב חיים סבתו יחד עם הרב יצחק שילת. עם התפתחות העיר גדלה גם הישיבה והיא מונה עתה כשלוש מאות תלמידים.

במהלך השנים הרחיבה הישיבה את תחום פעילותה מעבר לתכנית חמש השנים המקובלות שבבסיס מסלול ה "הסדר". על אלה האחרונות נוספה תכנית ארבע- שנתית לקראת תואר .B.Ed בהוראה (בשיתוף עם מכללת הרצוג) , תכניות הסמכה לרבנות ותכניות לימוד תורניות גבוהות.

**בימים אלו ממש, פתחנו בישיבה כולל דיינות במטרה להעצים לקדם ולפתח את לימוד התורה בישיבה ואת השפעתה הרוחנית על עם ישראל. הכולל מיועד לתכנית לימוד בת שמונה שנים.**

הישיבה מצליחה למשוך תלמידים מוכשרים, בוגרי ישיבות תיכוניות תיכונים ותלמידי ישיבות גבוהות, מכל החוגים ושמה יצא לתפארת כבית יוצר לתלמידי חכמים בעלי שיעור קומה. בישיבה עצמה לומדים תלמידים מ 43 אתרים בארץ. תלמידי הישיבה משרתים ביחידות צה"ל השונות במערך הסדיר והמילואים כחיילים וכקצינים. כמו כן לומדת בישיבה קבוצת תלמידים מצטיינים מחוץ לארץ. חלק מקבוצה זו עולים ומתיישבים בארץ וחלקם חוזרים לקהילותיהם ומהוים תשתית הנהגתית חינוכית יהודית וציונית. מבין בוגרינו נמנים רבנים, ראשי ישיבות בעלי כושר לדיינות וכן מדענים בכירים ברפואה, בפיזיקה, במשפטים ובתחומים נוספים וכן מפקדים בצבא ואנשי התיישבות. הישיבה יזמה את הקמתה של הישיבה התיכונית במעלה אדומים ובין שתי הישיבות מתנהלת דרך קבע, פעילות חינוכית משותפת . רבים מבוגריה האחרים משמשים, אף הם, בתפקידי ניהול והוראה בכל מערך החינוך בעיר.

על צוות ההוראה של הישיבה נמנים רבנים שהישגיהם הרוחניים הפכו לציוני דרך מובילים בתחום התרבות והעיון התורני ולחלקם אף הכשרה ומעמד אקדמי בכיר ביותר, שמפעלם הוא בעל הכרה רחבה כמכונן בתחום המחשבה וחקר היהדות. ליד הישיבה נוסד , מכון "מעליות" המוציא לאור ספרי יסוד מפרי רוחם של רבני הישיבה, שהקנו לישיבה את מעמדה כמוסד מחקרי מוביל בחקר התורה והיהדות.

**משתתפי התכנית**

**ישי אנגלמן**

מצב משפחתי - נשוי ואב לשני ילדים.

שירות צבאי – לוחם בחטיבת צנחנים סדיר ומילואים.

השכלה –

* תואר ראשון ( B.ed ) בחינוך והוראה
* נבחן לקראת הסמכה לרבנות מטעם הרבנות הראשית לישראל.
* בוגר קורס רבני צהר – הנהגת רבני קהילות.

 פעילות חינוכית ישיבתית –

* מונה לר"מ שיעור ד' החל משנת הלימודים תשע"ח
* אחראי על ליווי החיילים המשרתים בצבא

פעילות חינוכית ותורנית בקהילה -

* בעבר, לימוד עם סטודנטים, חלקם לא דתיים, בנושאים שעל סדר יומה של החברה הישראלית כגון ציונות, שותפות בין דתיים וחילוניים, הכנה למועדי השנה.
* לימוד והכנת חתנים לקראת החתונה.
* בימים נוראים בעל תפילה בבית הכנסת הקהילתי 'פני שמואל' במצפה נבו. בנוסף, ממארגני קבוצת תלמידים מהישיבה שהולכת להתפלל בקיבוץ הגלגל (קיבוץ חילוני) על יד ים המלח.
* העברת שיעורים לקהלים שונים במעלה אדומים.

**ערן קרמן**

מצב משפחתי - נשוי ואב לשלשה ילדים

שירות צבאי – לוחם בחטיבת גבעתי סדיר ומילואים

השכלה -

* מוסמך לרבנות מטעם הרבנות הראשית.
* נבחן לקראת הסמכה לרבנות עיר.
* לומד בכולל הדיינות בישיבה.

פעילות חינוכית ישיבתית -

* מעביר שיעורי דף יומי.
* העברת חבורות ושיעורים לתלמידי הישיבה.

פעילות חינוכית ותורנית בקהילה -

* מעביר דף יומי בשכונת מצפה נבו.
* מלמד בני נוער שיעורי משנה וגמרא בשכונה.

**יואב פלדמן**

מצב משפחתי - נשוי ואב לשני ילדים

שירות צבאי – לוחם בחטיבות שריון סדיר ומילואים

השכלה -

* תואר ראשון ( B.ed ) בחינוך והוראה.

.

פעילות חינוכית ישיבתית -

* העברת ושיעורים לתלמידי הישיבה - רב גילאי
* לימוד בחבורות עם בני הישיבה במגוון תחומים.

פעילות חינוכית ותורנית בקהילה -

* גר בשכונה לא דתית במעלה אדומים (נופי סלע). ומעביר שיעורים בבתי הכנסת וגם לכלל תושבי השכונה.
* עוסק בתחומים חינוכיים מגוונים בישיבה התיכונית המעלה אדומים : משמש משך מספר שנים כחונך לתלמיד בישיבה התיכונית מעלה אדומים (בהתנדבות) ומספר שנים היה שם מדריך ורב פנימייה .כיום מלמד גמרא את ה "סיירת" של החטיבה.
* מעביר שיעור שבועי בפרשת השבוע בטלויזיה הקהילתית במעלה אדומים .

**גדי מכטה**

מצב משפחתי - נשוי ואב לשלשה ילדים.

שירות צבאי – לוחם בחטיבת גבעתי סדיר ומילואים.

השכלה –

* מוסמך לרבנות מטעם הרבנות הראשית.
* נבחן לקראת הסמכה לרבנות עיר.
* לומד בכולל הדיינות בישיבה.
* תואר ראשון ( B.ed ) בחינוך והוראה
* בוגר קורס רבני צהר – הנהגת רבני קהילות.

פעילות חינוכית ישיבתית –

* מלווה את שיעור א' בישיבה, מעביר שיעורים והדרכה כללית של הבחורים, שיחות אישיות ומענה לשאלות של הבחורים, גם בדרכי לימוד, הלכה, עזרה בלימוד ועניינים אישיים.
* מעביר שיעורים ומפגשים שבועיים בהלכה ובענייני השעה.

פעילות חינוכית ותורנית בקהילה -

* מוסר שיעורים במסגרות מחוץ לישיבה: בתי כנסת, ישיבה תיכונית ואולפנה לבנות, שיעורים לילדים, לאנשים פרטיים מבוגרים ועוד.
* מדריך ומלווה לתלמידי תיכון מטעם ארגון 'מעגלים' (ארגון העוסק בהדרכת תלמידים לבחירת כיוון ומסגרת אחר שנות התיכון)
* הוצאה לאור של מהדורה חדשה למסכתות סדר מועד לילדים. המהדורה כוללת ביאור המתאים לילדים ועיצוב פורמט בהתאם לרמה הבסיסית של הלימוד. גולת הכותרת של המהדורה הם איורים מלווים, נעימים לעין ומלאי חיוניות, של המשניות.

**אפי ולץ**

מצב משפחתי - נשוי ואב לחמשה ילדים.

שירות צבאי – לוחם בחטיבות שריון סדיר ומילואים.

השכלה –

* מוסמך לרבנות מטעם הרבנות הראשית.
* תואר ראשון ( B.ed ) בחינוך והוראה
* תואר שני (M.A) בהסטוריה של עם ישראל
* בוגר קורס רבני קהילות שנתי של ארגון "לקראת שליחות" לרבני קהילות בארץ.

פעילות חינוכית ישיבתית –

* העברת שיעורים לתלמידי הישיבה - רב גילאי
* לימוד בחבורות עם בני הישיבה במגוון תחומים.

פעילות חינוכית ותורנית בקהילה -

* מלמד סוגיות הלכה ואגדה בכולל יום שישי במעלה אדומים
* מלמד בבית מדרש בנות-תיכון באגדות חז"ל ובנושאים אקטואלים.
* מלמד תורה ויהדות לילדים ממשפחות עולים.
* מנהל חלוקת מזון למשפחות נזקקות בעיר.

**עמיחי סכר**

מצב משפחתי - נשוי ואב לשני ילדים.

שירות צבאי – לוחם ומקפד קרבי סדיר ומילואים.

השכלה –

* תואר ראשון בחינוך והוראה ( B.ed ), תוך התמחות בלימודי תנ"ך והיסטוריה.

 פעילות חינוכית ישיבתית –

* רב של תלמידי חו"ל. מעביר שיעורים, פתיחתות וחבורות ומלוה את תלמידי חו"ל בחניכה אישית.

פעילות חינוכית ותורנית בקהילה -

* מלמד בתיכון חילוני ובישיבה התיכונית בעיר.
* לומד עם ילדים מהעיר לימודי קודש.

 תכנית רובינסון תשע"ח (2017-2018)

בזכות תרומתה הנדיבה של הקרן לזכרו של הנדיב וידיד הישיבה מר שלדון רובינסון ז"ל, אשר דמותו חקוקה בליבנו, התקיימו השנה בישיבה במסגרת תכנית רובינסון תכניות רבות במסלולים מגוונים בהשתתפות משמעותית של עמיתי התכנית:

1. **ימי עיון כלליים:**

**ימי עיון בהלכה והחיים המודרניים :** במסגרת ימי לימוד ועיון כלליים בענייני הלכה והחיים המודרניים לזכרו של הנדיב וידיד הישיבה מר שלדון רובינסון ז"ל המתקיימים בישיבה מספר פעמים בשנה היתה לנו הזדמנות לפגוש תלמידי חכמים מיוחדים. **יום העיון בחנוכה** היה בנושא **כפיית גט** ויום העיון בסוף זמן קיץ היה בנושא **רוצח בשגגה ובמזיד בהלכה ובמשפט המודרני.**

ימי העיון **בחנוכה** עסקו בנושא כפיית גט והסכמי קדם נישואין. בימים י"ח-כ"ב כסלו (6-10.12.17) עסקנו בלימוד עיוני של סוגיות כפיית גט, ובימים כ"ג-כ"ו כסלו (11-14.12.17) התקיימו שיעורים מיוחדים בנושא זה מאת רבני הישיבה ומרצים אורחים המתמחים בנושא. ראש הישיבה הרב יצחק שילת דיבר על כפיית גט בימינו והאפשרות לתקן תקנה בכיוון זה, ראש הכולל הרב אלישע אבינר עסק בהסכמי קדם נישואין, הרב פרופסור דב פרימר (מתלמידיו של הגרי"ד סולוויצ'יק, עו"ד המתמחה בעניני משפחה ומרצה באוניברסיטה העברית בירושלים) העביר הרצאה על הליכי נישואין וגירושין בדין תורה ובדין האזרחי, הרב מאיר כהנא (אב בית דין בבית הדין הרבני בתל אביב ור"מ בישיבת ירוחם) דיבר על מחלוקת בין בני הזוג על סדר הגירושין, והרב לבנון (דיין בבית הדין בירושלים) עסק בשאלה מתי וכיצד בית דין כופה גט. במהלך ימי העיון המיוחדים הללו **זכינו להשתתפותה של גב' גייל לויט**, בתו של הנדיב מר שלדון רובינסון ז"ל.

1. **תכניות לימוד לנוער**

במסגרת תכנית רובינסון מקיימת הישיבה פעילות לימודית המיועדת לבני נוער שאינם לומדים עדיין בישיבות הסדר או בישיבות גבוהות. פעילויות אלו מתקיימות בעיקר בימות הקיץ, בהם בני הנוער אינם לומדים במסגרות מסודרות .מטרת הפעילויות להוות אלטרנטיבה משמעותית ומאתגרת לבני הנוער בארץ. ישנה חשיבות גדולה בהצעת תעסוקה ערכית תורנית בימי החופש הגדול, ובנוסף לכך פותח להם את עולם השאיפות הפנימיות לקראת חייהם הבוגרים. הפעילות כוללת:

* ימי לימוד המיועדים לבני הנוער במעלה אדומים. הלימודים מתקיימים בישיבה במשך המחצית הראשונה של החופש הגדול.
* ימי לימוד בהם משתתפים נערים מכל רחבי הארץ - שבוע לימוד אינטנסיבי עשיר במגוון נושאים ופעילויות חינוכיות

תכנית ימי הלימוד לנוער היא יוזמה שהתחילה בישיבתנו לפני מספר שנים ובעקבותיה "אימצו" ישיבות נוספות את הרעיון ועורכות אף הן ימי לימוד לנוער בחודשי הקיץ. השנה הוספנו יוזמה חדשה: לימוד יומי לנוער בערבי הקיץ. במסגרת זו הגיעו עשרות בני נוער ממעלה אדומים בכל ערב ללמוד בישיבה, והמתמידים בתכנית זכו בפרס נאה: רחפן המחבר שמים וארץ...

אחת לשבוע מגיעים לבית המדרש של הישיבה תלמידים צעירים מהישיבה התיכונית ולומדים בחברותות עם בחורי הישיבה ולאחר מכן משתתפים בשיעור מעמיק על הלימוד.

1. **מינויים של בוגרים**

בהזדמנות זו אנחנו רוצים לשתף אתכם בעדכון על מינויים חדשים של בוגרי הישיבה. הישיבה רואה קו ישר המחבר בין תלמידנו היקרים העוברים תהליך יסודי ובונים את קומתם בתכניות הישיבה השונות ובתוכן תכנית רובינסון, לבין בוגרי הישיבה והשתלבותם ותרומתם לחברה הישראלית בכל מישורי העשייה הציבורית והחברתית והציונית. הלב מתמלא בשמחה רבה לראות שההשקעה רבת השנים מניבה פירות מיוחדים.